AIŠKINAMASIS RAŠTAS

Dėl UAB „Molseta“ prašymo atleisti nuo nekilnojamojo turto mokesčio

**1. Parengto tarybos sprendimo projekto tikslai ir uždaviniai**

Lietuvos Respublikos vietos savivaldos įstatymo 16 straipsnio 2 dalies 18 punktas reglamentuoja, kad Savivaldybės tarybos kompetencija yra sprendimų teikti mokesčių, rinklavų ir kitas įstatymų nustatytas lengvatas savivaldybės biudžeto sąskaita priėmimas.

Lietuvos Respublikos nekilnojamojo turto mokesčio įstatymo 7 straipsnio 5 dalis, nustato, kad savivaldybių tarybos turi teisę savo biudžeto sąskaita sumažinti mokestį arba visai nuo jo atleisti.

Atsižvelgdama į Lietuvos Respublikos Vyriausybės 2020 m. vasario 26 d. nutarimą Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorijoje paskelbimo“, Molėtų rajono savivaldybės taryba 2020 m. gegužės 28 d. priėmė ir. sprendimą Nr. B1-126 „Dėl atleidimo nuo nekilnojamojo turto, žemės ir valstybinės žemės nuomos mokesčių ar lengvatų suteikimo Molėtų rajono savivaldybėje 2020 metais“.

2021 m. vasario 10 d. UAB „Molseta“ pateikė prašymą, prašydama atleisti nuo nekilnojamojo turto mokesčio. Įmonė rašo, kad patyrė sunkumų dėl šalyje paskelbto karantino plintančio viruso Covid-19. UAB „Molseta“ užsiima monolitinių, gelžbetoninių, metalinių ir medinių kontrukcijų įrengimu, lauko, vidaus sienų ir pertvarų įrengimu, statybinės technikos nuoma. 2020 m. spalio mėn. įmonė įsigijo dar 7 pastatus, esančius Molėtuose, Melioratorių g. 2 B. Už šiuos pastatus įmonei nekilnojamojo turto mokestį reiks pasiskaičiuoti ir sumokėti už 2020 m. lapkričio ir gruodžio mėnesius, bendra mokesčio suma už šiuos pastatus, už 2020 m. yra 127,24 Eur. UAB „Molseta“ pateikė nekilnojamojo turto mokesčio deklaraciją ir informaciją apie nekilnojamojo turto objektus (informacija pateikta finansų skyriui).

Savivaldybės administracija apsvarsčiusi UAB „Molseta“ prašymą ir įvertinusi, kad UAB „Molseta“ pagrindinė veikla yra   privačių ir juridinių asmenų rangos darbai bendrųjų statybos darbų sektoriuje ir šios veiklos ekstremalios situacijos bei karantino laikotarpiu nebuvo uždraustos ar apribotos, siūlo neatleisti UAB „Molseta“ nuo nekilnojamojo turto mokesčio už laikotarpį nuo 2020 m. kovo 16 d. iki birželio 30 d., bendra galimos suteikiamos lengvatos suma -45,85 eurų.

Lentelėje pateikiama informacija apie UAB „Molseta“ apmokestinamus objektus ir apskaičiuotas lengvatų sumas:

|  |  |  |  |  |  |  |
| --- | --- | --- | --- | --- | --- | --- |
| Eil.  Nr. | Unikalus numeris | Adresas | Apmokestinamoji  vertė | Mokesčio  suma 2020 metams | Atleidimas nuo mokesčio 3,5 mėn. nuo kovo 16 d. iki birželio 30 d. | Atleidžiamoji  suma procentais |
| **1.** | **Nekilnojamojo turto mokestis** | | **31440** | **157,20** | **45,85** |  |
| 1.1. | 4400-5090-6364 | Melioratorių g. 2D, Molėtai | 30200 | 151,00 | 44,04 | 29,17 |
| 1.2. | 6299-2003-3024 | Melioratorių g. 2D, Molėtai | 1240 | 6,20 | 1,81 | 29,17 |

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 18 punktas;

Lietuvos Respublikos nekilnojamojo turto mokesčio įstatymo 7 straipsnio 5 dalis;

**3. Galimos teigiamos ir neigiamos pasekmės priėmus siūlomą tarybos sprendimo projektą**

Neigiamos pasekmės: nenumatoma.

Teigiamos pasekmės: 2021 m. savivaldybės biudžetas gaus daugiau pajamų, nesuteiktos lengvatos suma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Papildomų lėšų poreikio nėra.

**6.Vykdytojai, įvykdymo terminai**

UAB „Molseta“, Valstybinė mokesčių inspekcija, Molėtų savivaldybės administracija.